Երբ իմ ելույթների ժամանակ ասում եմ, որ պետք է կառուցել մեծ և հզոր քրիստոնյա Հայաստան, հասարակության մի մասն ինձ հարցնում է, իսկ, ի՞նչ է, արդյո՞ք մենք հիմա քրիստոնյա Հայաստանում չենք ապրում: Այո՛, հայերս աշխարհում պետականորեն Քրիստոնեություն ընդունած առաջին ազգն ենք, բայց, ցավոք սրտի, Հայաստանն ամբողջությամբ քրիստոնյա չէ: Ավելին, ո՞նց կարող է Հայաստանն ամբողջությամբ քրիստոնյա լինել, երբ Հայաստանում ժամ առ ժամ ավելանում են աղանդավորական շարժումները: Մենք բոլորս կունենանք քրիստոնյա Հայաստան այն ժամանակ, երբ յուրաքանչյուր հայ ընտանիք կունենա բացարձակ հավատ առ Աստված, առ Քրիստոս: